Vážení občania,

touto cestou Vás chcem informovať o novom systéme zberu tuhého komunálneho odpadu (TKO), ktorý Obec Horné Otrokovce zavádza od 1.11.2021.

V zmysle VZN č. č. 2/2020 o miestnych daniach a miestnom poplatku za

komunálne odpady má každá domácnosť s počtom obyvateľov 1-4 nárok na 1 smetnú nádobu. Domácnosť s 5 a viac členmi domácnosti a domácnosť s 2 a viac rodinami majú nárok na 2 smetné nádoby. Nádoby sa vyvážajú každých 14 dní.

Pri kontrole počas vývozného dňa, ktorú sme realizovali spoločne s pracovníkmi zberovej spoločnosti FCC Trnava sme zistili, že občania si zadovážili aj vlastné nádoby, ktoré zberová spoločnosť vyvezie a vyfakturuje obci. Neudržateľne sa tým zaťažuje obecný rozpočet a preto sme museli pristúpiť k nasledovnému riešeniu.

Ochranným krokom, ktorý schválilo Obecné zastupiteľstvo je, že:

* **od 1.11.2021 zavedieme nálepkový systém značenia smetných nádob.**
* **dňa 29.10.2021 (tento piatok, kedy je aj vývozný deň), ponechajte vašu smetnú nádobu/smetné nádoby na TKO (čiernu, modrú – nie žltú!) pred domom**
* **zamestnanci obce ich označia, resp. nalepia na oprávnený počet vašich smetných nádob samolepku s registračnými údajmi obce.**
* **pri ďalšom vývoze vám zberová spoločnosť vyvezie už len tie smetné nádoby, ktoré budú opatrené touto nálepkou.**

Frekvencia zvozu sa týmto nemení.

Mgr. Eva Kukučková, starostka obce

Cestou ako znížiť objem odpadu vo vašej smetnej nádobe je SEPARÁCIA ODPADU, ktorá by bola aj pre Obec veľkou pomocou. Likvidáciu vyseparovaného odpadu - papier, plast, kov, sklo, VKM (viacvrstvové kombinované materiály)

, či kuchynský odpad, ktoré vložíte do veľkokapacitných kontajnerov totiž neplatí obec, ale OZV (Organizácia zväzu výrobcov). Pomohli by ste tak šetriť obecný rozpočet. V obci sú rozmiestnené kontajnery na tzv. stojiskách, ktoré nájdete:

* pred ObÚ (sklo, papier, textil)
* pred sýpkou (papier, plast, kov, VKM, sklo, kuchynský odpad)
* pri Pošte (sklo, papier, plast, VKM, papier)
* pri cintoríne (papier, VKM, kov, plast, kuchynský odpad)
* pred CBA (sklo, kov, plast, VKM, papier)
* križovatka smerom na Kopanicu (kov, papier, plast, kuchynský odpad – sklo pri dome č. 226)
* nové bytovky (plast, kuchynský odpad)